Brammertz: 'Zagreb je počeo raditi na novim pravcima istrage koje smo mi identificirali prije godinu dana'
'Pozivamo još jednom hrvatsku vladu da pronađe dokumente koji nedostaju' - izjavio je u Vijeću sigurnosti tužitelj haaškog Tribunala
Tužitelj haaškog Tribunala za ratne zločine počinjene u bivšoj Jugoslaviji Serge Brammertz je u Vijeću sigurnosti Ujedinjenih naroda podnio svoje polugodišnje izvješće. Iako je naglasak bio na hvatanju i izručenju Ratka Mladića i Gorana Hadžića, Brammertz je govorio i o suradnji Hrvatske. Tužitelj haaškog Tribunala za ratne zločine počinjene u bivšoj Jugoslaviji Serge Brammertz je u Vijeću sigurnosti Ujedinjenih naroda podnio svoje polugodišnje izvješće. Iako je naglasak bio na hvatanju i izručenju Ratka Mladića i Gorana Hadžića, Brammertz je govorio i o suradnji Hrvatske. Serge Brammertz je izjavio da će Tribunal nastaviti s radom i nakon službeno određenog roka za njegovo zatvaranje. Govoreći o suradnji sa Zagrebom, on je istaknuo da Tribunal pozdravlja napore vlade Republike Hrvatske da locira topničke dnevnike iz operacije Oluja. No, u vezi toga Brammertz je rekao i ovo: U vezi hvatanja i izručenja Ratka Mladića i Gorana Hadžića, Brammertz je rekao da Srbija na tom planu 'mora još mnogo toga učiniti' te da tribunal očekuje da 'napredak koji bi morao biti mnogo brži'. Iako Srbija na tom planu ima ključnu ulogu, tužitelj haaškog tribunala je napomenuo da njegov sud u ovom trenutku od međunarodne zajednice treba podršku i pomoć, i to 'više nego ikad prije'. Činjenica da ova dva optuženika nisu u Haagu, rekao je Brammertz, 'otežava pomirenje naroda koji žive u regiji a i dovodi u sumnju vjerodostojnost međunarodnog pravnog poretka'.